Edvard VIIs familieorden

Edvard VIIs familieorden (engelsk: Royal Family Order of King Edward VII) er en britisk, kongelig familieorden innstiftet i 1901 av kong Edvard VII. Ordenen ble tildelt kvinnelige medlemmer av den britiske kongefamilien.

Ordenstegnet for Edvard VIIs familieorden har Edvard VIIs portrett i en oval medaljong omgitt av diamanter og med en krone over.James Risk, Henry Pownall, David Stanley, John Tamplin og Stanley Martin: Royal Service. Volume II, Lingfield: Third Millennium Publishing/Victorian Publishing, 2001, s. 29–34 og 42. Ordenstegnet er opphengt i en silkesløyfe som er blå med kantstriper i rødt og gult. Dette var fargene kongen benyttet for sine hestesportsutøvere.

Ordenen ble tildelt i to størrelser, den største kun i ett eksemplar. Dette ble tildelt dronning Alexandra. Det ble foretatt ti tildelinger av Edvard VIIs familieorden i den mindre størrelsen. Blant mottakerne av ordenens mindre ordenstegn var dronning Maud.

Edvard VIIs familieorden avløste Victoria og Albert-ordenen, som ble tildelt i dronning Victorias regjeringstid. Den ble tildelt inntil Edvard VIIs død i 1910 og ble etterfulgt av Georg Vs familieorden.

 Referanser 

Kategori:Britiske ordener
Kategori:Dameordener
Kategori:Det britiske monarkiet
Kategori:Utmerkelser etablert i 1901
Kategori:Opphør i 1910